**Anexa nr. 2 la H.C.L. nr. \_\_\_\_\_\_\_\_/2021**

**Program multianual de interes public de incluziune socială**

**implementat în municipiul Sfântu Gheorghe**

**Programul multianual de interes public de incluziune socială are la bază:**

* Dezvoltarea locală plasată sub responsabilitatea comunităţii (DLRC), care este un instrument pentru promovarea dezvoltării integrate şi implicării comunităţilor în dezvoltarea locală prin formarea unui parteneriat local. Parteneriatul local are rolul de a elabora și de a implementa o strategie de dezvoltare locală integrată, beneficiind de finanțare pe termen lung, și deținând puterea de decizie cu privire la modul în care sunt cheltuite fondurile.
* Strategia de Dezvoltare Locală elaborată de către Asociația Grup de Acțiune Locală ”Sepsi”.

**Aria de intervenție** al Programului este pe raza municipiului Sfântu Gheorghe, cu localitățile aparținătoare, și anume: Chilieni și Coșeni.

**Scopul Programului** este incluziunea socială și desegregarea persoanelor din comunități marginalizate și aflate în risc de sărăcie din municipiul Sfântu Gheorghe, prin luarea unor măsuri ceea ce pregătesc, susțin și asigură sustenabilitatea integrată pe termen lung a investițiilor infrastructurale, care vor fii realizate în perioada următoare și constă din acele investiții (cel puțin 10) pentru care Primăria a obținut finanțare nerambursabilă din diferite surse sau care sunt finanțate din resurse proprii și vor fii realizate în zone urbane marginalizate din Sfântu Gheorghe, inclusiv Cartierul Őrkő unde se va desfășura o intervenție amplă de urbanizare.

Programul va cuprinde o serie de activități complementare care vor facilita implementarea SDL, și care o să contribuie direct sau indirect la combaterea excluziunii sociale și reducerea sărăciei, incluziunea socială și desegregarea persoanelor din comunități marginalizate și aflate în risc de sărăcie din municipiul Sfântu Gheorghe.

**Obiectivele Programului:**

* Asumarea SDL Sfântu Gheorghe elaborată de Asociația Grup de Acțiune Locală Sepsi;
* Implementarea intervențiilor din SDL Sfântu Gheorghe;
* Implementarea unor activități de tip suport pentru realizarea intervențiilor din SDL Sfântu Gheorghe;
* Reglementarea urbanistică a zonelor urbane marginalizate;
* Îmbunătățirea accesului la și a calității serviciilor sociale și conexe pentru diferite grupuri vulnerabile ale municipiului (administrative, sociale, de educație)
* Inițierea și derularea unor programe și proiecte proprii care servesc desegregarea educațională și de locuire, reducerea sărăciei și combaterea discriminării.

**Acțiunile propuse spre implementare** în cadrul acestui Program multianual vor viza investiţii complementare axate atât pe **infrastructura** (de locuire - locuinţe sociale, infrastructura socială - educaţie, sănătate, servicii sociale, amenajarea spațiului urban degradat şi/sau ale spațiilor publice urbane, etc.) cât și pe **servicii** (măsuri destinate încurajării ocupării și dezvoltării serviciilor socio-medicale, sociale, de educație, inclusiv implementarea unor activităţi de dezvoltare comunitară integrată - informare/consiliere/mediere etc.).

Având în vedere actuala criză de sănătate mondială cauzată de noul Coronavirus și efectele acesteia asupra economiei și a structurilor sociale este iminentă identificarea posibilelor riscuri legate de agravarea situației familiilor care trăiesc în condiții de sărăcie sau deprivare materială severă. În acest context Programul multianual ar putea asigura diversificarea măsurilor de protecție socială pentru a acoperi nevoile familiilor pe durata pandemiei de COVID-19.

Programul prevede elaborarea la începutul fiecărui an a unui Plan de acțiune privind investițiile planificate pentru anul respectiv. Acest Plan de acțiune va fi elaborat anual și va fi înaintat spre aprobare Consiliului local al municipiului Sfântu Gheorghe.

**Rezultate așteptate ale Programului multianual de incluziune socială:**

* creșterea numărului persoanelor cu venituri constante, suficiente pentru a asigura condiții decente de locuire;
* acces la servicii publice, printre care și cele de sănătate, hrană adecvată pentru întreaga familie, şi, în acelaşi timp, pentru a acoperi costurile legate de şcoală pentru copii;
* scăderea numărului de persoane aflate în risc de sărăcie sau în stare de deprivare severă;
* îmbunătățirea participării copiilor la educaţie;
* scăderea nivelului de sărăcie;
* îmbunătățirea nivelului de incluziune socială şi calitate a vieţii în comunitățile marginalizate vizate.

Anexa 1

**Ghid privind Programul multianual de incluziune socială**

**implementat în municipiului Sfântu Gheorghe**

**Capitolul I. Dispoziții generale**

**Art. 1.** Prezentul ghid stabilește cadrul general și procedura Programului de incluziune socială de interes local, aprobat de Consiliul Local al Mun. Sfântu Gheorghe prin HCL nr. \_\_\_\_\_/2021.

**Art. 2.** Scopul și obiectivele programului constă în reducerea sărăciei, stimularea incluziunii sociale și combaterea segregării în rândul persoanelor rezidente din municipiul Sfântu Gheorghe aflați în risc de sărăcie și excluziune socială.

**Art. 3.** Beneficiarii programului: persoanele care trăiesc în risc de sărăcie și excluziune socială conform definiției Eurostat (indicatorul AROPE), în teritoriul administrativ al municipiului Sfântu Gheorghe, cu privire specială la copii și minori sub 18 ani, respectiv la cetățeni de etnie romă, dar nu numai.

**3.1.** Conform definiției Eurostat(indicatorul AROPE), **persoanele în risc de sărăcie sau excluziune socială** sunt persoanele care se află într-una din următoarele situații:

* (A) în risc de sărăcie   
  sau
* (B) se confruntă cu o deprivare materială severă   
  sau
* (C) trăiesc în gospodării cu o intensitate extrem de redusă a muncii.

”**Persoane aflate în risc de sărăcie sau excluziune socială”,** persoane care se încadrează într-una din următoarele categorii de persoane:

* adulți (ex. șomeri, inactivi, persoane cu un nivel scăzut de educație etc);
* persoane aparținând minorității rome;
* persoane care nu au acte de identitate (inclusiv copii fără CNP);
* persoane cu dizabilități;
* persoane vârstnice aflate în situații de dependență;
* copii care trăiesc în teritoriul acoperit de SDL aprobat (ex. antepreșcolari/ preșcolari/copii/ elevi (din învăţământul preuniversitar, ISCED 0-2), în special elevi din grupurile vulnerabile, cu accent pe copiii aparținând minorității roma, copiii cu dizabilități, copiii din comunitățile dezavantajate socio-economic, copiii cu unul sau ambii părinţi în mobilitate în afara localităţii de domiciliu etc.)
* părinţi/ tutori/ îngrijitori informali ai ante-preșcolarilor/copiilor/ preşcolarilor/ elevilor cu risc de părăsire timpurie a şcolii;
* copii/ tineri/adulți/ vârstnici cu tulburări de sănătate mintală, cu măsură de protecție specială etc.
* persoane care au părăsit de timpuriu şcoala și care participă la programe de tip a doua șansă, din categoriile:
* tineri cu vârsta cuprinsă între 12-16 ani care au depășit cu cel puţin 4 ani vârsta corespunzătoare clasei neabsolvite;
* tineri cu vârsta cuprinsă între 16-24 ani care au un loc de muncă dar care nu au absolvit învățământul obligatoriu;
* adulți cu vârsta cuprinsă între 25-64 ani care nu au absolvit învățământul obligatoriu**.**

**Art. 4.** Programul este derulat în cooperare cu membrii cofondatori ai Asociației Grup de Acțiune Locală ”Sepsi”, respectiv cu toate ONG-urile și instituțiile statului care au contact direct cu beneficiarii programului, cum ar fi: Inspectoratul Școlar Județean, Agenția Județeană pentru Ocuparea Forței de Muncă, unitățile de învățământ din municipiul Sfântu Gheorghe, Direcția Generală de Asistență Socială și Protecția Copilului și alte instituții și ONG-uri pe care Municipiul le consideră util în derularea acestui program multianual.

**Art. 5.** Activitățile propriu-zise sunt desfășurate în cadrul programului sunt definite pe baza unui Plan anual de acțiune, aprobat prin hotărâre de consiliul local, care conține obiectivele și măsurile specifice într-un anumit domeniu de intervenție pentru anul respectiv. Activitățile sunt organizate în parteneriat cu acele organizații și instituții care au expertiza necesară în domeniul de intervenție respectivă.

**Capitolul II. Derularea programului**

**Art. 6.** Programul multianual de interes public de incluziune socială în municipiul Sfântu Gheorghe planifică intervenție în 8 domenii de deosebită importanță: educație, ocupare, sănătate, servicii sociale, locuire, antidiscriminare, infrastructură de bază, acces la spații și servicii publice.

**Art. 7.** Domeniile de intervenție sunt defalcate în acțiuni concrete care sunt integrate în Planul anual de acțiune care conține obiectivele și măsurile specifice necesare în cadrul unui sau a mai multor domenii declarate a fi prioritare în anul respectiv. Antidiscriminarea este un domeniu orizontal, astfel este de deosebită importanță în fiecare an al Programului.

**Art. 8.** Planul anual de acțiune este elaborat în luna ianuarie a anului respectiv și propus spre aprobare Consiliului Local.

**Art. 9.** Planul anual de acțiune definește intervenția prioritară privind acțiunile și măsurile propuse a fi desfășurate în anul respectiv în vederea atingerii obiectivelor specifice aferente domeniului de interes.

**Art. 10.** Planul anual de acțiune este elaborat de către municipiul Sfântu Gheorghe în colaborare cu acele instituții ale statului și organizații non-guvernamentale locale care au expertiza potrivită în domeniul respectiv.

**Art. 11.** Domeniile de intervenție defalcate pe ani sunt:

1. Anul 2021: Locuire, servicii sociale și antidiscirminare
2. Anul 2022: Educație, locuire, servicii sociale și antidiscriminare
3. Anul 2023: Educație, locuire, servicii sociale, sănătate, ocupare și antidiscriminare
4. Anul 2024: Educație, servicii sociale, sănătate, ocupare, infrastructura de bază și antidiscriminare
5. Anul 2025: Servicii sociale, ocupare infrastructura de bază, acces la spații și servicii publice, antidiscriminare.

**Art. 12.** Municipiul Sfântu Gheorghe gestionează Programul de incluziune socială de interes public și va lua toate măsurile necesare pentru a asigura resurse materiale și umane derulării acestui program, inclusiv semnarea acordurilor de parteneriat și de colaborare, dacă va fi cazul.