**Anexa nr. 3 la H.C.L. nr. \_\_\_\_\_\_\_\_\_/2021**

**Plan anual de acțiune**

**privind Programul multianual de interes public de incluziune socială**

**implementat în municipiul Sfântu Gheorghe**

**2021**

Domeniile de intervenție pentru anul 2021:

* Locuire
* Servicii sociale
* Antidiscriminare

Obiective specifice ale anului 2021:

* Locuire
  + Crearea posibilităților de a acomoda în regim de urgență beneficiarii acestui program în cazul pierderii locuințelor din cauza unor evenimente neașteptate;
  + Creșterea accesului beneficiarilor acestui Program la condiții de locuire decente;
  + Crearea cadrului legal pentru beneficiarii acestui program să beneficieze de condiții de locuire decente.
* Servicii sociale
  + Crearea sinergiei între serviciile sociale accesibile beneficiarilor acestui Program și domeniile de intervenție ale Programului: diversificarea serviciilor;
  + Creșterea accesului beneficiarilor la servicii sociale și medico-sociale, inclusiv și acele servicii conexe care nu necesită acreditare (de ex. mentorat).
* Antidiscriminare
  + Reducerea prejudecăților față de persoanele beneficiare ale acestui Program;
  + Creșterea gradului de acceptare de către societatea majoritară față de beneficiarii acestui program.

Acțiuni propuse pentru anul 2021 în cele trei domenii prioritare:

* Însușirea Strategiei de Dezvoltare Locală Sfântu Gheorghe, documentul de bază al investițiilor de tip DLRC, prin Asociația GAL Sepsi;
* Achiziționarea a min. 30 de locuințe care vor fi transformate în locuințe de urgență;
* Demararea procesului de legalizare a locuințelor construite ilegal de către beneficiarii acestui program, după caz;
* Finalizarea și aprobarea Planului Urbanistic Zonal pentru ZUM 1 Őrkő și ZUM 3 Câmpul Frumos;
* Sprijinirea procesului de înființare a Asociaților de locatari, respectiv a instituției de responsabil de bloc în Câmpul Frumos și persoană denumită/aleasă ca reprezentant de scară în locuințele sociale existente în cadrul Centrului Social, situat pe str. Lunca Oltului;
* Începerea/continuarea lucrărilor de utilitate publică în zonele marginalizate ale municipiului;
* Demararea, în parteneriat cu Asociația GAL Sepsi a programului Locuire - servicii conexe pentru proiectul ”Construirea de 50 de locuințe sociale în Őrkő”, inițiat de către Mun. Sfântu Gheorghe;
* Inițierea unui program de consultare publică cu privire la eventualele demolări propuse în acest an în cartierul Őrkő, efectuarea demolărilor, dacă va fi cazul;
* Demararea procedurilor privind construirea de 100 de locuințe de serviciu/sociale în ZUM 3 Câmpul Frumos, în proximitatea Parcului Industrial, conform PUZ Câmpul Frumos;
* Revizuirea contractelor de închiriere cu beneficiarii Programului care locuiesc în locuințele aflate în proprietatea municipiului;
* Continuarea lucrărilor de reabilitare a locuințelor aflate în proprietate publică a municipiului Sfântu Gheorghe, cu privire specială la acele locuințe unde locatarii vin din categoria de beneficiari ai acestui program;
* Demararea programului de restaurare a fostei clădiri denumită “Sing-Sing”, situat pe str. Romulus Cioflec, bl. 144 și transformare ei într-un bloc cu locuințe sociale/de urgență;
* Armonizarea necesităților de servicii sociale necesare pentru desegregare în termen lung a beneficiarilor acestui program cu ofertele existente ale prestatorilor publici și privați de servicii sociale;
* Susținerea Direcției de Asistență Socială în crearea în parteneriat cu Asociația GAL Sepsi a unui grup mixt de lucru care definește nevoile de servicii sociale la nivelul unității administrativ-teritoriale pentru anul 2021;
* Achiziționarea de către Direcția de Asistență Socială a serviciilor sociale externalizate care servesc pregătirea familiilor beneficiare ale acestui program pentru desegregare socială pe termen lung;
* Elaborarea unui program de supervizare și asistență pentru asistenții sociali și specialiști cu atribuții în domeniul asistenței sociale din sfera publică și privată din municipiul Sfântu Gheorghe, care au contact direct și zilnic cu beneficiarii acestui program, în scopul prevenirii sindromului burn-out profesional prematur;
* Delegarea unei persoane din partea Direcției de Asistență Socială în grupul mixt de lucru antidiscriminare creat de către Asociația Grup de Acțiune Locală;
* Demararea, în parteneriat cu alte instituții și organizații a unui program multianual de pregătire a personalului instituțiilor publice la nivel de municipiu pentru efectuarea serviciilor publice în mod nediscriminatoriu (de ex. participare la cursuri, dezbateri, mese rotunde etc.).